Asinas, encara que con unos meses de retardo, von Manstein tornó a suya atención a la conquiesta de Sebastopol, una batalla en a que a Wehrmacht emplegó os canyons más pesatos nunca construitos. Amás de muitos canyons pesatos d'artillería, incluyindo-ie morteros de 600 mm, tamién plegó a o lugar o canyón Dora, de 800 mm, un canyón sobre ferrocarril. Una tronata de fuego cayó sobre Sebastopol dende o 7 de chunio de 1942, emplegando-se tamién a 4ª Luftflotte d'a Luftwaffe, dirichita por Wolfram von Richthofen, continando 5 dias os ataques antis de prencipiar l'abance de l'infantería.